Ски алпийски дисциплини на зимните олимпийски игри 1956 – Уикипедия
Ски алпийски дисциплини на зимните олимпийски игри 1956
от 27 януари 20 3 февруари 1956
Ски алпийски дисциплини на зимните олимпийски игри 1956 в Общомедия
Ски алпийски дисциплини на зимните олимпийски игри 1956.
Състезанията по ски алпийски дисциплини на зимните олимпийски игри през 1956 г. се провеждат в Кортина д'Ампецо между 27 януари и 3 февруари 1956 г.[1]
Австриецът Тони Зайлер печели всичките три състезания при мъжете, ставайки първият състезател по алпийски ски, спечелил всичките три златни медала в алпийските ски от една олимпиада. [1]
Състезанията, с изключение на гигантския слалом на мъжете, се провеждат в Тофана, а той се провежда в Монте Фалория. Трасето в Тофана е изградено за олимпийските игри.[1]
1.1 Гигантски слалом жени
1.2 Гигантски слалом мъже
1.3 Слалом жени
1.4 Слалом мъже
1.5 Спускане жени
1.6 Спускане мъже
Профил на пистата в Тофана
Всички резултати са с източник официалния доклад на МОК за игрите[1].
Оси Райхерт след победата в гигантския слалом
Гигантският слалом на жените се провежда на 27 януари на трасето за спускане Кананоне, но стартът е на 2020 метра и денивелацията е 408 метра. Така дългото 1366 метра трасе завършва на същото място, където и трасето за спускането. Стартират 49 състезателки.[1]
01 ﻿ Оси Райхерт Германия (обединен отбор) 1:56.5
02 ﻿ Йозефине Франдъл Австрия +1.3
03 ﻿ Доротеа Хохлайтнер Австрия +1.7
Гигантският слалом на мъжете се провежда на 29 януари на Монте Фалория, която може да се достигне от Кортина с лифт. Стартът е на височина 2336 метра, денивелацията е 623 метра, като така трасето завършва на височина от 1713 метра. Стартират 87 състезатели.[1] Победата на Зайлер е с най-голямата разлика в историята на зимните олимпийски игри до този момент.[2]
01 ﻿ Тони Зайлер Австрия 3:00.1
02 ﻿ Андерл Молтерер Австрия +6.2
03 ﻿ Валтер Шустер Австрия +7.1
34 Георги Димитров България +28.8
41 Георги Варошкин България +33.8
44 Петър Ангелов България +39.9
Рене Коляр след победата в слалома
Слаломът на жените се провежда в Тофане на 30 януари на Col Druscié. Денивелацията на трасето е 176 метра и завършва на същото място като трасето за мъжете съвсем малко над Кортина. Цялото трасе се вижда от Кортина. Стартират 48 състезателки.[1]
01 ﻿ Рене Кояр Швейцария 1:52.3
02 ﻿ Регина Шьопф Австрия +3.1
03 ﻿ Евгения Сидорова СССР +4.4
Медалистите в слалома (от ляво надясно Стиг Соландер, Тони Зайлер и Чихару Игая)
Слаломът на мъжете се провежда в Тофане на 31 януари на Col Druscié. Денивелацията на трасето е 250 метра и завършва на същото място като трасето за жените съвсем малко над Кортина. Цялото трасе се вижда от Кортина. Стартират 89 състезатели.[1] Зайлер записва най-бързото време и в двата манша.[2]
01 ﻿ Тони Зайлер Австрия 3:14.7
02 ﻿ Чихару Игая Япония +4.0
03 ﻿ Стиг Соландер Швеция +5.5
13 Георги Димитров България
32 Петър Ангелов България
Георги Варошкин България не завършва втория манш
Спускането на жените се провежда на 1 февруари на пистата Каналоне. Стартът е на 2114 метра и с денивелация от 502 метра трасето завършва на височина от 1612 метра и има 20 врати. Цялото трасе се вижда от Кортина. Стартират 47 състезателки.[1] Бертод печели на рождения си ден.[2] С бронзовия си медал Люсил Уийлър става първата канадска скиорка, спечелила олимпийски медал.[3]
01 ﻿ Мадлен Бертод Швейцария 1:40.7
02 ﻿ Фрида Донцер Швейцария +4.7
03 ﻿ Люсил Уийлър Канада +5.3
Тони Зайлер с трите си златни медала от Кортина д'Ампецо
Спускането на мъжете се провежда на 3 февруари на пистата в Тофана. Трасето започва на височина от 2282 метра и завършва на височина от 1380 метра, като има дължина от 3461 метра и 15 врати. Цялото трасе се вижда от Кортина. Стартират 75 състезатели.[1]
01 ﻿ Тони Зайлер Австрия 2:52.2
02 ﻿ Раймонд Фелай Швейцария +3.5
03 ﻿ Андреас Молтерер Австрия +4.0
18 Георги Димитров България +25.9
24 Георги Варошкин България +37.8
27 Петър Ангелов България +46.3
↑ а б в г д е ж з и к VII Olympic Winter Games: Official Report. // Comitato Olimpico Nazionale Italiano. LA84 Foundation, 1956. с. 164 – 174, 585 – 599. Посетен на 28 октомври 2017.
↑ а б в Cortina D' Ampezzo 1956, corporate.olympics.com.au, 29 октомври 2017
Спортове на зимните олимпийски игри в Кортина д'Ампецо през 1956 г.
Бобслей • Бързо пързаляне с кънки • Северна комбинация • Ски алпийски дисциплини • Ски бягане • Ски скокове • Фигурно пързаляне • Хокей на лед
Взето от „https://bg.wikipedia.org/w/index.php?title=Ски_алпийски_дисциплини_на_зимните_олимпийски_игри_1956&oldid=9474197“.
Последната промяна на страницата е извършена на 13 май 2019 г. в 01:32 ч.